**Kedves Szülők, Nagyszülők, Pedagógusok és minden ember, aki gyermekeket nevel, gyermekekkel foglalkozik!**

A digitális kultúra egyre növekvő mértékben befolyásolja mindennapi életünket, társadalmunkat. A tudatos internethasználat egy igen fontos, rendkívül összetett képességet igényel. Amennyiben a megfelelő képességekkel rendelkező fiatalok biztonságos környezetben tudják használni a digitális világ nyújtotta lehetőségeket, nemcsak a saját versenyképességük javul, hanem közösségünké is.

Ennek a rendezvénysorozatnak célja elsősorban felhívni a figyelmet és felkészíteni a gyermekekkel foglalkozó felnőtteket a leselkedő veszélyekre, kockázatok azonosítására, a lehetséges segítséget nyújtó intézményekre. Mindezek mellett olyan információkhoz juthatnak, melyekkel közelebb kerülhetnek a tudatos internethasználat eléréséhez. Jó példával térhetnek haza!

A rendezvény fővédnöke: Juhász Ildikó Kóka község polgármestere

Kérem Önöket, hogy vegyenek részt – ha tehetik - mindhárom alkalommal. Minden nap más-más témával foglalkozunk, más-más előadókkal.

***A további napok programjait kövessék www.facebook.com/Kókai Civil Ház oldalunkon, vagy a www.koka.hu oldalon***

A tudásmegszerzést játékokkal színesítjük, alkalmanként 1-1 okos órát, 1-1 okos karkötőt nyerhetnek.

Az utolsó március 23-i rendezvénynapon sorsoljuk ki főnyereményeinket is azok között, akik mindhárom napon részt vettek.

Fődíjak:

III. 1 db Mobiltelefonra csatlakoztatható mikroszkóp

II. 1 db Univerzális Power Box 20000mAh

1. 1 db Táblagép

Szeretettel invitálom Önöket: Tölgyesiné Besenyei Edit,

Kóka község Önkormányzat, DJP mentor

****

**Program**

15.00 **Megnyitó** – Juhász Ildikó polgármester-fővédnök

15.05 **A digitális világban mindig tanulni kell!**

Tölgyesiné Besenyei Edit DJP mentor,

Dr. Fromann Richárd Neumann NKft, DJKK vezetője, Princz Attila DJP Hálózat vezetője

15.30 **A gyerekek védelme közös felelősségünk a világhálón is**

Táler Orsolya a Kék Vonal Gyermekkrízis Alapítvány ügyvezetője

16.00 **Volt-e Jézusnak facebook oldala? Közösségi oldalak jók, de…**

Miklós Zalán atya, Plébániai kormányzó

16.20 **Játék**

16.40 **Szünet** (tea, kávé, szendvics)

17.10 **116 javaslat, amit érdemes lenne megfogadnod**

Az Új Nemzedék Központ Digitális Immunerősítő Program szakértője

17.40 **Az adathalászok hálójában**

Tölgyesi Nóra az Avast kiberbiztonsági cég elemzője

18.10 **Te tudod, mi számít internetes zaklatásnak? Netes kihívások- csoportnyomás vagy megfelelési kényszer?**

Fejős Csaba Rendőr zászlós Nagykátai Rendőrkapitányság

18.40 **A nap összefoglalása, nyertesek sorsolása**

Tölgyesiné Besenyei Edit DJP mentor

**2019. január 12.**

A rendezvény **INGYENES**, de **REGISZTRÁCIÓHOZ** kötött.

Regisztrálni **december 10-től január 06-ig** lehet, vagy a férőhelyek függvényében, a www.facebook.com/Kókai Civil Ház oldalán, vagy email-en kokakepzes@gmail.com, személyesen a Művelődési ház könyvtárában (Kóka, Kossuth L. u. 2-4) vagy a Civil házban (Kóka, Kossuth L. u. 57.)